দু’শো যৌনকর্মীকে ব্যক্তিগত ভাবে নিমন্ত্রণ করলেন মুরারি বাপু। উদ্দেশ্য, তাঁদের রামকথা শোনানো। আপাতত দেশের সর্বাধিক চর্চিত বিষয় এটিই। কেন না, ঘটনাস্থল অযোধ্যা।
হিন্দু ধর্মগুরু মুরারি বাপুর বক্তব্য, ‘‘তুলসীদাস এর রামায়ণে গণিকাদের কথা আছে। অযোধ্যা হলো সেই জায়গা, যেখানে গণিকারা আসতেন সমস্ত পাপ ধুয়ে ফেলতে। সেই অতীতকে স্মরণে রেখে এই বঞ্চিত মহিলাদের আমি অগ্রাধিকার দিয়েছি। রামকথা শুনতে ডেকেছি তাঁদের।’’
ধর্মগুরুর এই সিদ্ধান্তে নিন্দার ঝড় উঠেছে ইতিমধ্যেই। অনেকেই মনে করছেন, এই পুণ্যভূমিতে গণিকাদের ডাকা হিন্দু ধর্মগুরুর ঠিক হয়নি।
পালটা মতও রয়েছে। অনেকেই মনে করেন, গণিকাবৃত্তি একটি পেশা। বাপুর এই সিদ্ধান্ত বরং অনেক ভাল। যৌনকর্মীদের আলোয় নিয়ে আসতে, সাধারণ জীবনের সঙ্গে তাঁদের স্বাভাবিক সম্পর্ক তৈরি করতে বাপুর এই পদক্ষেপকে সাধুবাদই দিচ্ছেন তাঁরা।